Document ID: 32007R0332

ΚΑΝΟΝΙΣΜΌΣ (ΕΚ) αριθ. 332/2007 ΤΗΣ ΕΠΙΤΡΟΠΉΣ
της 27ης Μαρτίου 2007
για τις τεχνικές ρυθμίσεις σχετικά με τη διαβίβαση στατιστικών για τις σιδηροδρομικές μεταφορές
(Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 91/2003 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2002, για τις στατιστικές σχετικά με τις σιδηροδρομικές μεταφορές (1), και ιδίως το άρθρο 6 παράγραφος 2,
Εκτιμώντας τα ακόλουθα:
(1)
Είναι αναγκαίο να καθοριστεί αρκετά αναλυτικά το μορφότυπο με το οποίο διαβιβάζονται τα στοιχεία στην Επιτροπή (Eurostat), έτσι ώστε να διασφαλίζεται η ταχεία και συμφέρουσα, από οικονομική άποψη, επεξεργασία των στοιχείων.
(2)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής στατιστικού προγράμματος, η οποία συστάθηκε με την απόφαση 89/382/ΕΟΚ, Ευρατόμ του Συμβουλίου (2),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το τεχνικό μορφότυπο για τη διαβίβαση των στοιχείων στην Επιτροπή (Eurostat) καθορίζεται στο παράρτημα.
Τα κράτη μέλη χρησιμοποιούν το εν λόγω μορφότυπο για τα στοιχεία του έτους αναφοράς 2007 και των επόμενων ετών.
Άρθρο 2
Τα στοιχεία και τα μεταδεδομένα που παρέχονται σύμφωνα με τον κανονισμό (ΕΚ) αριθ. 91/2003 διαβιβάζονται σε ηλεκτρονικό μορφότυπο στο ενιαίο σημείο εισόδου για την Επιτροπή (Eurostat) από τον οργανισμό που έχουν ορίσει οι εθνικές αρχές. Η διαβίβαση γίνεται σύμφωνα με ένα κατάλληλο πρότυπο ανταλλαγής που καθορίζει η Eurostat.
Άρθρο 3
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Μαρτίου 2007.

Labels: 7
12
8
15